آغلایاجاقسیز آغلایین. بیری اؤزون وئریب قاباغا، هر کسه آغلاماق اوچون سنگر یارانیب. چوخدان ایدی باهانا دالیسیجا گزیردیز آغلایاسیز، یانی ائل قاباغیندا آغلایاسیز، دئمک سونوندا تاپدیز. دئییرم آمما بیر آز گؤزلهیین آغلاماغا باشلادیقدا، یوزایللرین یاشین تؤکه بیلرسیز. قورخورام گؤزلریزده یاش قالماسین. یوز ایللیک احتیضاردا اولانا آغلاماق ایستهینلر آغلایانمازلار، آخی هله اؤلمویوب. بلکه اؤلمهدی نهیه آغلاماق. یوز ایل ائحیتضاردا اولانین قاراگیلهسی اولور دئیهسن. قارا گیله، جانی، قانی، دوزلو اوغلانی، آراندا قیزی، قیزارانی هر نه واری اؤلور. دیرهیی اولان دیرهیی ارکی، اورهیی یوز ایللردی نفس آلانمیر دیلی، دیلهیهنی.
دئمهیین گؤزلریزه دوز دولوب، آجیشدیریر، یاندیریر، سولاندیریر. گؤزلرینیزده یوز ایللرله گؤللنمیش سولار، بو گون بیر سینه گرمیش آختاریر دئمک. نه دوزلا دولدوم، نه قوملا هر کس دئمک دولدورماق ایستهییر هن!. دولدورون نئینهمک.
azb_Arab azb_Arab